1. ΝΟΜΟΣ υπ’ αριθ. 1207 της 14/20 Σεπτ. 1981 )ΦΕΚ Α΄283) Περί αποζημιώσεως του μονίμου εν ενεργεία στρατιωτικού προσωπικού δια μη χορηγηθείσαν υπό της υπηρεσίας κανονικήν άδειαν. Άρθρ.1.-«1.Η υπηρεσία στην οποία ανήκει ο στρατιωτικός χορηγεί υποχρεωτικά σ’ αυτόν την κανονική άδεια των τριάντα ημερών το χρόνο την οποία δικαιούται, και στην περίπτωση που δεν την εζήτησε. Η υπηρεσία μπορεί να δίνει σε εξαιρετικές περιπτώσεις την άδεια του προηγουμένου χρόνου μέχρι το τέλος Ιανουαρίου του άλλου χρόνου. Με αίτηση του στρατιωτικού επιτρέπεται πέρα από την δικαιούμενη κανονική άδεια των τριάντα ημερών η χορήγηση μέρους της κανονικής άδειας του επόμενου χρόνου, όταν αυτό επιβάλλεται για σοβαρούς ατομικούς ή οικονομικούς λόγους». Η παρ. 1 αντικαταστάθηκε ως άνω από την παρ. 1 άρθρ. 8 Νόμ. 2353/1983, ΦΕΚ Α΄  59 (τόμ. 36Γ σελ. 1088). Σύμφωνα με την παρ. 3 άνω άρθρ. 8 οι διατάξεις της άνω παρ. 1 έχουν εφαρμογή και για τις κανονικές άδειες του μόνιμου προσωπικού για το έτος 1982. 2.Η μη χορήγησις, ο περιορισμός ή ανάκλησις χορηγηθείσης κανονικής αδείας, επιτρέπεται προς αντιμετώπισιν εκτάκτων και εξαιρετικών υπηρεσιακών αναγκών, κατόπιν εγκρίσεως του προϊσταμένου κλιμακίου της Μονάδος η οποία είναι αρμοδία δια την χορήγησιν. 3.Ο Στρατιωτικός δικαιούται εις αποζημίωσιν δια μη χορηγηθείσαν εις αυτόν δι’ οιονδήποτε λόγον κανονικήν άδειαν, την οποίαν δικαιούται κατ’ έτος. Η αποζημίωσις δια εκάστην ημέραν μη χορηγηθείσης κανονικής αδείας ορίζεται ίση προς το 1/30 του μηνιαίου βασικού μισθού του Στρατιωτικού μετά του επιδόματος χρόνου υπηρεσίας προσηυξημένον κατά 25%. Ο τρόπος καταβολής της αποζημιώσεως, τα απαιτούμενα δικαιολογητικά και πάσα σχετική λεπτομέρεια ορίζονται δι’ αποφάσεως των Υπουργών Εθνικής Αμύνης και Οικονομικών. 4.Δι’ αποφάσεων του Υπουργού Εθνικής  αμύνης, εκδιδομένων εκάστοτε αναλόγως των επικρατουσών εις τας Ενόπλους Δυνάμεις συνθηκών προετοιμασίας και ετοιμότητος ως και της ιδιομορφίας του Κλάδου ή της Υπηρεσίας, καθορίζονται τα της χορηγήσεως της κανονικής αδείας των τριάκοντα ημερών, του διοικητικού ελέγχου του μη χορηγήσαντος την άδειαν οργάνου και του εγκρίναντος την μη χορήγησιν προϊσταμένου, ως και πάσα αναγκαία λεπτομέρεια δια την εφαρμογήν του παρόντος. «5.Δεν είναι υποχρεωτική η χορήγηση της κανονικής άδειας των 30 ημερών για τις κάτωθι περιπτώσεις: α.Για το στρατιωτικό προσωπικό που υπηρετεί στο εξωτερικό για οποιοδήποτε λόγο. β.Για το στρατιωτικό προσωπικό που νοση-λεύεται ή είναι σε αναρρωτική άδεια ή σε διαθεσιμότητα για οποιαδήποτε αιτία μετά την 30 Νοεμβρίου. γ.Για το στρατιωτικό προσωπικό κατά το χρόνο που απόκτησε την ιδιότητα του μόνιμου σε ενέργεια ή εξομοιώθηκε με τον μόνιμο σε ενέργεια. δ.Για το στρατιωτικό προσωπικό που εκπαι-δεύεται σε στρατιωτικές σχολές ή άλλα Εκπαιδευτικά Ιδρύματα εφόσον το πρόγραμμα εκπαιδεύσεως δεν προβλέπει τη χορήγηση άδειας και η εκπαίδευση δεν έχει τελειώσει μέχρι το τέλος Δεκεμβρίου. ε.Για το μόνιμο στρατιωτικό προσωπικό που αποστρατεύεται εφόσον μέχρι την αποστρατεία του δεν έχει πάρει την κανονική άδεια» Η παρ. 5 προστέθηκε από την παρ. 2 άρθρ. 8 Νόμ. 1353/1983, ΦΕΚ Α΄59 (τόμ. 36Γ, σελ. 1088). Σύμφωνα με την παρ. 3 άνω άρθρ. 8 οι διατάξεις της άνω παρ. έχουν εφαρμογή και για τις κανονικές άδειες του μόνιμου προσωπικού για τα έτος 1982. Άρθρ.2.-Πάσα γενική ή ειδική διάταξις αντικειμένη εις τον παρόντα νόμον καταργείται. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 266,71(β) Σελ. 266,71(γ) Τεύχος 1386 Σελ. 33 Άδειες Στρατιωτικών 36.Γ.κ.1